Előterjesztés munkaanyaga

a Képviselő-testület 2023. május 24-i ülésére

**2. Napirendi pont: Rákóczi utca 9. szám alatti (Civilek Háza) konténerek megvásárlása**

A Délegyházi Napsugár Óvodában a magas túljelentkezés miatt az óvodáskorú gyermekek biztonságos elhelyezése érdekében Önkormányzatunk meg kívánja vásárolni a Civilek Házánál található konténereket. Itt kerülne kialakításra két óvodás csoport, arra az átmeneti időszakra, amíg a megnyert pályázat keretében a Némedi út 1166/14 hrsz alatt a négy csoportszobás új óvoda kivitelezése elkészül.

A Szigetszentmiklósi Tankerületi Központ 2023. július 20. napjára mondta fel a Civilek Házánál található konténertantermek bérleti szerződését a GST Generál Kft-vel. A konténerek bérleti díja havi nettó 3 000 000 Ft.

A 12 modulos konténeregység megvételére nettó 49 800 000 Ft+Áfa (bruttó 63 246 000 Ft) ajánlatot kaptuk a GST Generál Kft-től.

12 modulos egység tartalma:

* 9 db 7.325 x 2.438 x 2.915 mm méretű iroda konténer
* 2 db 7.325 x 2.438 x 2.915 mm méretű szaniter konténer
* 1 db 6.058 x 2.438 x 2.915 mm méretű iroda konténer

A konténerek felépítése:

* A konténerek hőszigeteltek; csere paneles rendszerűek; külső burkolatuk RAL 7035 színű, festett horganyzott lemez; keretük RAL 7035 színű acél váz; belső burkolatuk RAL 9002 színű fémlemez;
* szigetelés:      külső/belső falak: FTV172 / FTV60 ásványgyapot szigetelés

                         padló: CK lap + 150 mm-es PU szigetelés + PVC

                         tető: 200 mm-es ásványgyapot szigetelés + 2x12,5 mm tűzálló gipszkarton

* belső magasság: 2500 mm
* tükörraszteres LED fénycsöves lámpatestek a tantermekben
* takarások, összekötések: gipszkarton
* külső ablakok: Ug=0,7 W/ m2K, Uw=1,1 W/ m2K

A konténeregység birtokbavétele 2023. 08. 01-én történhet meg. A fizetési ütemezés: szerződéskötéskor 10 % foglaló kerülne kifizetésre. A  végszámla a birtokbaadás napján (2023. 08. 01) kerül kiállításra és 2023. szeptember 18-i fizetési határidővel. A konténeregységre 6 hó + 6 hó, így összesen 12 hónap teljes garanciát vállalnak. Az épületet átadása előtt átvizsgálják és a  közösen feltárt hibákat javítják.

Az ajánlat 2023. május 27. napjáig érvényes.

*Határozati javaslat:*

*Délegyháza Község Önkormányzatának Képviselő-testülete úgy dönt, hogy megvásárolja a GST Generál Kft-től a Rákóczi utca 9. szám alatt található 12 modulus konténeregységet nettó 49 800 000 forint összegért. Felhatalmazza a Polgármestert az adásvételi szerződés aláírására.*

*Határidő: azonnal*

*Felelős: Polgármester*

Összeállította: Beke Vanda

Előterjesztéssé nyilvánítva: 2023. május 24.