Okirat száma: …………………………/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Délegyházi Napsugár Óvoda alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Délegyházi Napsugár Óvoda
   2. A költségvetési szerv
      1. székhelye: 2337 Délegyháza, Árpád utca 6.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Délegyházi Napsugár Óvoda Rákóczi Utcai Telephelye | 2337 Délegyháza, Rákóczi utca 9. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2004.03.22.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Délegyháza Község Önkormányzata
      2. székhelye: 2337 Délegyháza, Árpád utca 8.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Délegyháza Község Önkormányzat Képviselő-testülete
      2. székhelye: 2337 Délegyháza, Árpád utca 8.
   2. A költségvetési szerv fenntartójának
      1. megnevezése: Délegyháza Község Önkormányzata
      2. székhelye: 2337 Délegyháza, Árpád utca 8.
3. **A költségvetési szerv tevékenysége**
   1. A költségvetési szerv közfeladata: A nemzeti köznevelésről szóló 2011. évi CXC. törvény 4.§ 14a. pont a) alpontjában és 8.§-ában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 6. pontjában meghatározott óvodai nevelés, ellátás.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Az óvoda a gyermekek hároméves korától a tankötelezettség kezdetéig nevelő intézmény. Az óvodai nevelés a gyermekek neveléséhez szükséges, a teljes óvodai életet magában foglaló foglalkozások keretében folyik.

a) Az óvoda a gyermek hároméves korától ellátja – a gyermekek védelméről és a gyámügyi igazgatásról szóló törvényben meghatározottak szerint - a gyermekek napközbeni ellátásával összefüggő feladatokat is.

b) Az óvoda a gyermekek hároméves korától ellátja a területileg illetékes Rehabilitációs Szakértői Bizottság véleménye, állásfoglalása alapján az ún. sajátos nevelési igényű gyermekek fejlesztését, nevelését, akik a többi – óvodás korú – gyermekkel együtt nevelhetők. Ide tartozik az intézmény által nyújtott logopédiai szolgáltatás biztosítása is.

*A nemzeti köznevelésről szóló 2011. évi CXC. törvény 4.§. 25. pontja alapján:*

Sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd,

A törvény által felsoroltak közül az Óvoda felvállalja a mozgásszervi, érzékszervi, értelmi vagy beszédfogyatékos, egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő tanulók, és a beilleszkedési, tanulási és magatartászavarral küzdő (BTM) gyermekek integrált oktatását, fejlesztését.

c) Az óvoda ellátja az intézményi közétkeztetést.

d) Az intézmény elvégzi, illetve ellátja a rendelkezésére álló intézményi vagyon működtetését.

e) Az óvodai nevelés, ellátás köznevelési törvény szerinti működtetési  
feladatainak ellátása.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |

* 1. A költségvetési szerv illetékessége, működési területe: Délegyháza Község közigazgatási területe. Szabad kapacitása terhére más önkormányzatok területéről is fogad gyermekeket.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

Az intézmény vezetőjét Délegyháza Község Önkormányzat Képviselő-testülete – a közalkalmazottak jogállásáról szóló, többször módosított 1992. évi XXXIII. törvény 20/A-20/B.§-a, továbbá a nemzeti köznevelésről szóló 2011. évi CXC. törvény 67. §-a figyelembe vételével – közalkalmazotti jogviszony keretein belül, pályázat útján, 5 év határozott időtartamra bízza meg.

Az intézményvezető felett az egyéb munkáltatói jogköröket Délegyháza Község Önkormányzat Polgármestere gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | munkaviszony | a Munka Törvénykönyvéről szóló 2012. évi I. törvény |
| 3 | megbízási jogviszony | a Polgári Törvénykönyvről szóló 2013. évi V. törvény |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: óvoda
      2. alapfeladatának jogszabály szerinti megnevezése: Óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése. (A nemzeti köznevelésről szóló 2011. évi CXC. törvény 4.§ 14a. pont a) alpontja és 4.§ 1.21. pontja)
      3. gazdálkodásával összefüggő jogosítványok: Délegyháza Község Önkormányzata költségvetésében meghatározottak szerint. A bevételi előirányzatok teljesítésének kötelezettsége, és a kiadási előirányzatok felhasználásának jogosultsága. A költségvetési szerv pénzügyi-gazdálkodási feladatait a Délegyházi Polgármesteri Hivatal (székhelye: 2337 Délegyháza, Árpád u. 8.) látja el.
   2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Délegyházi Napsugár Óvoda | óvodai nevelés | - | 225 fő |
| 2 | Délegyházi Napsugár Óvoda Rákóczi Utcai Telephely | óvodai nevelés | - | 50 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 2337 Délegyháza, Árpád utca 6. | 121 | Délegyháza Község Önkormányzatának vagyonáról és a vagyongazdálkodás szabályairól szóló önkormányzati rendelete szerint, használati jog. | óvoda |
| 2 | 2337 Délegyháza, Rákóczi utca 9. | 281/4 | Délegyháza Község Önkormányzatának vagyonáról és a vagyongazdálkodás szabályairól szóló önkormányzati rendelete szerint, használati jog. | óvoda |