Előterjesztés munkaanyaga

a Képviselő-testület 2023. május 24-i ülésére

**1. Napirendi pont: Békepárti határozat elfogadása – döntés az orosz-ukrán háború egyéves évfordulójáról szóló 5/2023. (III. 31.) OGY határozathoz való csatlakozásról**

Szita Károly, Kaposvár Megyei Jogú Város polgármestere és a Megyei Jogú Városok Szövetségének elnöke Önkormányzatunkhoz intézett felkérésében arra kéri a Képviselő-testületet, hogy az Országgyűlés által, az orosz-ukrán háború egy éve évfordulóján elfogadott 5/2023. (III.31.) számú békepárti határozatot fogadják el. Ezzel megerősítve, hogy kiállunk a béke mellet.

Szita Károly így fogalmaz levelében:

***„***Erősítsük így mi is Magyarország békepárti álláspontját! Mondjunk határozott nemet a háborúra és szorgalmazzuk a mielőbbi békét, hisz ez minden magyar település érdeke.

Azért is fontos, hogy kiálljunk a béke mellett, mert ezzel jelezhetjük, hogy a falvainkban, a városainkban élő emberek legfőbb vágya, hogy biztonságban élhessenek. És a biztonságot csak a béke garantálhatja, semmi más!

**Kedves Kollégám!**

Csak magunkra számíthatunk, ezért most még nagyobb önkormányzati összefogásra van szükség! Azt javaslom, hogy az Országgyűlés által márciusban elfogadott békepárti határozatot vegyék Közgyűlésük napirendjére, és fogadják el!”

*Határozati javaslat:*

*Délegyháza Község Önkormányzatának Képviselő-testülete úgy dönt, hogy csatlakozik az orosz-ukrán háború egyéves évfordulójáról szóló 5/2023.(III.31) OGY határozathoz, az abban foglaltakkal egyetért,  
határozott nemet mond a háborúra, és szorgalmazza a mielőbbi békekötést.*

*Határidő: azonnal*

*Felelős: Polgármester*

Összeállította: Beke Vanda

Előterjesztéssé nyilvánítva: 2023. május 24.