**Délegyháza Község Önkormányzata Képviselő-testületének .../.... (...) önkormányzati rendelete**

**az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet módosításáról**

Délegyháza Község Önkormányzat Képviselő-testülete a nemzeti vagyonról szóló 2011. évi CXCVI. törvény 3. § (1) bekezdés 6. és 11. pontjában, 5. § (2) bekezdés b) - c) pontjában, (4) bekezdésében, 6. § (5) – (6) bekezdésében, 11. § (16) bekezdésében, 13. § (1) bekezdésében, 18. § (1) bekezdésében, és a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében, 143. § (4) bekezdés i) pontjában kapott felhatalmazás alapján, az Alaptörvény 32. cikk (1) bekezdés a) és e) pontjában, és az államháztartásról szóló 2011. évi CXCV. törvény 97. § (2) bekezdésében meghatározott feladatkörében eljárva a következőket rendeli el:

**1. §**

Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 7. § (5) bekezdése helyébe a következő rendelkezés lép:

„(5) Az önkormányzat vagyonáról az Eszközök és források leltározási és leltárkészítési szabályzatában foglaltak szerint kell leltárt készíteni.”

**2. §**

Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 14. §-a helyébe a következő rendelkezés lép:

**„14. §**

(1) A polgármesteri hivatal, és a többi önkormányzati intézmény, valamint az önkormányzat használatában lévő önkormányzati tulajdonú ingó dolgok értékesítésére 3.000.000,- Ft egyedi könyv szerinti értékhatár alatt – intézmény esetén az intézményvezető javaslatára - a polgármester önállóan jogosult, 3.000.000 Ft egyedi könyv szerinti értékhatár felett az értékesítés joga a Képviselő-testületet illeti meg. 5.000.000 Ft egyedi könyv szerinti érték felett nyilvános pályázati felhívás alapján kerülhet sor az értékesítésre. Az értékesítésre vonatkozó pályázati felhívást legalább a polgármesteri hivatal hirdetőtábláján, valamint a község honlapján kell közzétenni, és az ingóságot a legjobb ajánlatot tevő részére kell értékesíteni.

(2) A polgármesteri hivatal, és a többi önkormányzati intézmény tulajdonában lévő ingó dolgok értékesítésére 500.000,- Ft egyedi könyv szerinti értékhatár alatt az adott intézmény vezetője önállóan jogosult.

(3) A polgármesteri hivatal, és a többi önkormányzati intézmény tulajdonában lévő ingó dolgok értékesítésére 500.000,- Ft – 1.000.000 Ft közötti egyedi könyv szerinti érték esetén az adott intézmény vezetője jogosult, a polgármester előzetes írásbeli egyetértése esetén.

(4) A polgármesteri hivatal, és a többi önkormányzati intézmény tulajdonában lévő ingó dolgok értékesítésére 1.000.000,- Ft – 3.000.000 Ft közötti egyedi könyv szerinti érték esetén az adott intézmény vezetője jogosult, a Képviselő-testület előzetes írásbeli egyetértése esetén.

(5) A polgármesteri hivatal, és a többi önkormányzati intézmény tulajdonában lévő ingó dolgok értékesítésére 3.000.000,- Ft egyedi könyv szerinti érték feletti ingóságok érték esetén az adott intézmény vezetője jogosult, a Képviselő-testület előzetes írásbeli egyetértése esetén, nyilvános pályázati felhívás alapján. Az értékesítésre vonatkozó pályázati felhívást legalább a polgármesteri hivatal és az adott intézmény hirdetőtábláján, valamint a község honlapján kell közzétenni, és az ingóságot a legjobb ajánlatot tevő részére kell értékesíteni.”

**3. §**

Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 20. §-a a következő (4)–(6) bekezdéssel egészül ki:

„(4) Az önkormányzat tulajdonát képező vagyon hasznosítására vonatkozó szerződés csak olyan természetes személlyel vagy az Nvtv. 3. § (1) bekezdés 1. pontjában felsorolt átlátható szervezettel köthető meg, amely megfelel az Nvtv. 11. § (11) bekezdésében meghatározott feltételeknek.

(5) Az önkormányzati vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja

*a)* az Nvtv. 11. § (12) bekezdésében meghatározott esetekben,

*b)* ha a hasznosításban részt vevő szervezet végelszámolás, csőd-, vagy felszámolási eljárás alá kerül,

*c)* ha a hasznosításban részt vevő személy/szervezet adószámát felfüggesztették,

*d)* ha a hasznosításban részt vevő személynek/szervezetnek az Önkormányzat felé legalább 30 napja lejárt köztartozása van,

*e)* ha a hasznosításban részt vevő személynek a hasznosítási szerződésből vagy bármely más polgári jogi jogviszonyból eredően 500.000 Ft-ot meghaladó összegű, vagy legalább 3 hónapja lejárt tartozása van.

(6) Az (5) bekezdésben foglalt feltételeket a hasznosítási szerződésekben a hasznosításba adót megillető rendkívüli felmondási okként rögzíteni kell.”

**4. §**

(1) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 27. § (3) bekezdés b) pontja helyébe a következő rendelkezés lép:

*(A Képviselő-testület hatáskörébe tartozik értékhatártól függően:)*

„*b)* behajthatatlan követelések törlése 500.000,- Ft értékhatár felett,”

(2) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 27. § (3) bekezdése a következő e) ponttal egészül ki:

*(A Képviselő-testület hatáskörébe tartozik értékhatártól függően:)*

„*e)* 1.000.000 Ft egyedi könyv szerinti érték feletti intézményi tulajdonú ingóságok esetén az írásbeli egyetértési jog gyakorlása.”

(3) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 27. § (4) bekezdése helyébe a következő rendelkezés lép:

„(4) A polgármester jogosult:

*a)* a Képviselő-testület döntése alapján a vagyonhasznosítási, vagyonértékesítési, és a vagyont érintő egyéb jogügyletek megkötésére,

*b)* a 3.000.000,- Ft egyedi könyv szerinti érték alatti ingóságok értékesítésére,

*c)* 500.000,- Ft – 1.000.000 Ft közötti egyedi könyv szerinti értékű intézményi tulajdonú ingóságok értékesítése esetén az írásbeli egyetértési jog gyakorlására,

*d)* behajthatatlan követelések törlésére 500.000,- Ft értékhatár alatt,

*e)* a követelésről való lemondás 500.000,- Ft értékhatárig.

*f)* dönteni vagyontárgy tulajdon- vagy használati jogának ingyenes vagy kedvezményes megszerzéséről 3 millió forint alatti értékű vagyontárgy esetén – amennyiben a megszerzéshez és a fenntartáshoz szükséges pénzügyi fedezet a költségvetésben rendelkezésre áll – a Pénzügyi – Fejlesztési – Ügyrendi Bizottság egyetértésével.”

**5. §**

(1) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 1. melléklete helyébe az 1. melléklet lép.

(2) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 2. melléklete helyébe a 2. melléklet lép.

(3) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 3. melléklete helyébe a 3. melléklet lép.

**6. §**

Hatályát veszti az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 18. § (2) bekezdés d) pontja.

**7. §**

Ez a rendelet a kihirdetését követő harmadik napon lép hatályba.

Délegyháza, 2023. május …..

|  |  |
| --- | --- |
| Dr. Riebl Antal  polgármester | dr. Molnár Zsuzsanna  jegyző |

A rendelet kihirdetve:

Délegyháza, 2023. május …..

|  |  |
| --- | --- |
|  | dr. Molnár Zsuzsanna  jegyző |

*1. melléklet az .../... . (... . ... .) önkormányzati rendelethez*

„*1. melléklet*

(A melléklet szövegét a(z) 1. melléklet - forgalomképtelen.pdf elnevezésű fájl tartalmazza.)”

*2. melléklet az .../... . (... . ... .) önkormányzati rendelethez*

„*2. melléklet*

(A melléklet szövegét a(z) 2. melléklet- korl. forgképes.pdf elnevezésű fájl tartalmazza.)”

*3. melléklet az .../... . (... . ... .) önkormányzati rendelethez*

„*3. melléklet*

(A melléklet szövegét a(z) 3. melléklet - üzleti vagyon.pdf elnevezésű fájl tartalmazza.)”

Végső előterjesztői indokolás

Az elmúlt időszak tapasztalatai alapján felülvizsgáltuk a vagyonrendelet rendelkezéseit és több, a gazdasági körülményekhez való hozzáigazítást jelentő rendelkezés mellett az önkormányzat érdekeinek még hatékonyabb érvényesítése érdekében érdemi módosításként javasoljuk szabályozni azokat az eseteket, melyek bekövetkezése esetén a vagyonhasznosításra vonatkozó szerződéseket az önkormányzat rendkívüli felmondással megszüntetheti.